Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Az Alkotmánybíróság már a 23/1990. (X. 31.) AB határozatában kimondta: „[A]z emberi élet és az emberi méltóság
Paragraph Index: 192

Az Alkotmánybíróság már a 23/1990. (X. 31.) AB határozatában kimondta: „[A]z emberi élet és az emberi méltóság elválaszthatatlan egységet alkot, és minden mást megelõzõ legnagyobb érték. Az emberi élethez és méltósághoz való jog ugyancsak egységet alkotó olyan oszthatatlan és korlátozhatatlan alapjog, amely számos egyéb alapjognak forrása és feltétele. Az emberi élet és méltóság egységébõl fakadó alapjogokat az alkotmányos jogállam a vonatkozó nemzetközi egyezmények és az alapvetõ jogelvek figyelembevételével, az Alkotmányban meghatározott közösségi és egyéni érdekek szolgálatában hivatott szabályozni.” (ABH 1990, 88., 93.) Az Alkotmánybíróság korábban elutasította azt az indítványt, amely a lõfegyverek és lõszerek tartására vonatkozó szabályozást — egyebek között — azért támadta, mert az a vadászok és más lõfegyvertartók alapvetõ jogait túlzott mértékben korlátozza. Ebben a határozatban megállapította: „[A] mûszaki hiba vagy a lõfegyver használatát befolyásoló egészségkárosodás emberi életet veszélyeztethet. Az élethez és egészséghez való alapjog védelme pedig a végzetes lõfegyverhasználati hibák megelõzése céljából — olyan fontos alkotmányos érdek, hogy az a szigorú szabályozást mindenképpen szükségessé teszi.” [14/1992. (III. 30.) AB határozat, ABH 1992, 338., 341.] A jogalkotó alkotmányos életvédelmi kötelezettsége nem merül ki abban, hogy a legsúlyosabb cselekményeket büntetõjogi avagy szabálysértési következményekkel szankcionálja, illetõleg polgári jogi eszközökkel biztosítsa a „reparációt”, hanem a veszély súlyának megfelelõen ennél tágabb körben köteles az élet védelmét elõsegíteni. Kötelezettségével egybeesik, ha a vadászattal kapcsolatban olyan szabályozást fogad el, amely a megelõzést segíti, például köztestület létrehozatala útján, külön fegyelmi, etikai szabályok megállapítása, illetõleg a szükséges erkölcsi, fegyelmi vagy szakmai-technikai ismeretek átadása és számonkérése, az elsajátítás kikényszerítése céljából. Az egészséges környezet lehetõ legmagasabb szintû védelme, továbbá az emberi élet és testi épség veszélyeztetésének hatékony megelõzése megfelelõ közérdekû célnak tekinthetõ ahhoz, hogy a törvényhozó a vadászati és vadgazdálkodási feladatokkal kapcsolatban, valamint a vadászati tevékenység körében az emberi élet védelmével összefüggõ közfeladatokat határozzon meg. Álláspontom szerint a törvényhozó az említett közérdekû célokból alkotmányos módon, közjogi közfeladatok ellátására, közérdekû tevékenység folytatására hozta létre a vadászkamarákat, ezt a közérdekû jellegüket nagyobb súllyal kell figyelembe venni az egyesülési szabadsággal szemben. 2002/130. szám IV.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes